‘লজিক্যাল ডিফারেন্সি’র নামে ভোটার ছাঁটাইয়ের অভিযোগ!

ওয়েব ডেস্ক : ভোটার তালিকার নিবিড় সংশোধন বা এসআইআর (SIR) প্রক্রিয়া। তা নিয়ে উত্তাল রাজ্য রাজনীতি। এই প্রক্রিয়ায় ফর্ম জমা দেওয়ার কাজ শেষ হয়েছে। কিন্তু, তার পরেই শুরু হয়েছে শুনানি (SIR Hearing) প্রক্রিয়া। এবার ‘লজিক্যাল ডিফারেন্সি’র নামে ভোটার (Voters) ছাঁটাইয়ের অভিযোগ উঠল কমিশনের বিরুদ্ধে! সেই কারণে মুর্শিদাবাদের (Murshidabad) লালগোলায় (Lalgola) ১ লক্ষ ভোটারকে নোটিস পাঠানো হয়েছে বলে খবর। এই ঘটনায় বিডিও অফিস ঘেরাও করে বিক্ষোভ তৃণমূলের (TMC)।

জানা গিয়েছে, ‘লজিক্যাল ডিফারেন্সি’ দেখিয়ে লালগোলা বিধানসভায় প্রায় ১ লক্ষ ভোটারকে হিয়ারিং নোটিস (SIR Hearing Notice) পাঠানো হয়েছে। তাকে কেন্দ্র করেই তীব্র ক্ষোভ ছড়িয়ে পড়ে। নির্বাচন কমিশনের এই সিদ্ধান্তকে ভোটাধিকার কেড়ে নেওয়ার চেষ্টা করা হচ্ছে বলে অভিযোগ করেছেন বহু মানুষ। সেই অভিযোগ তুলে লালগোলা বিডিও অফিস ঘেরাও করে বিক্ষোভে নামেন তাঁরা।

আরও খবর : বাবার মদ্যপানে আপত্তি! আত্মঘাতী ছেলে, অনুশোচনায় মৃত্যু বৃদ্ধেরও

জানা যাচ্ছে, এই ঘেরাও ও বিক্ষোভ কর্মসূচিতে উপস্থিত থেকে নেতৃত্ব দেন লালগোলা বিধানসভার বিধায়ক মহম্মদ আলী (Mohammad Ali)। তিনি কড়া ভাষায় বলেন, “লজিক্যাল ডিফারেন্সির নামে প্রকৃত ভোটারদের বাদ দেওয়ার ষড়যন্ত্র চলছে। এটা গণতন্ত্রের উপর সরাসরি আঘাত।” অবিলম্বে নোটিস প্রত্যাহার না হলে আন্দোলন আরও তীব্র করার হুঁশিয়ারি দেন তিনি।

বিক্ষোভকারীদের দাবি, স্বচ্ছ ও ন্যায্য প্রক্রিয়া ছাড়া কোনওভাবেই ভোটার তালিকা থেকে নাম বাদ দেওয়া চলবে না। পরিস্থিতি সামাল দিতে এলাকায় বাড়তি পুলিশ মোতায়েন করা হয়েছে। লালগোলায় এই ঘটনাকে কেন্দ্র করে ব্যাপক রাজনৈতিক উত্তেজনা ছড়িয়েছে।

দেখুন অন্য খবর :